Document ID: 32002R0169

Komisijas Regula (EK) Nr. 169/2002
(2002. gada 30. janvāris),
ar kuru groza Regulu (EK) Nr. 2342/1999, ar ko nosaka sīki izstrādātus noteikumus Padomes Regulas (EK) Nr. 1254/1999 par liellopu gaļas tirgus kopīgo organizāciju piemērošanai attiecībā uz piemaksu shēmām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1452/2001, ar ko ievieš īpašus pasākumus attiecībā uz dažiem lauksaimniecības produktiem par labu Francijas aizjūras departamentiem, groza Direktīvu 72/462/EEK un atceļ Regulas (EEK) Nr. 525/77 un Nr. 3763/91 (Poseidom) [1], un jo īpaši tās 9. panta 4. punktu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko attiecībā uz dažiem lauksaimniecības produktiem par labu Azoru salām un Madeirai ievieš īpašus pasākumus un atceļ Regulu (EEK) Nr. 1600/92 (Poseican) [2], un jo īpaši tās 13. panta 6. punktu un 22. panta 6. punktu,
ņemot vērā Padomes 2001. gada 28. jūnija Regulu (EK) Nr. 1454/2001, ar ko attiecībā uz dažiem lauksaimniecības produktiem par labu Kanāriju salām ievieš īpašus pasākumus un atceļ Regulu (EEK) Nr. 1601/92 (Poseican) [3], un jo īpaši tās 5. panta 6. punktu,
tā kā:
(1) Regulās (EK) Nr. 1452/2001, (EK) Nr. 1453/2001 un (EK) Nr. 1454/2001 paredzēti īpaši pasākumi, lai atbalstītu lopkopību Francijas Aizjūras departamentos, attiecīgi Azoru salās un Madeirā, un Kanāriju salās. Sīki izstrādātajos noteikumos, jo īpaši attiecībā uz nokaušanas piemaksu par sasaldēšanu, ievērojot maksimālo apjomu, kas noteikts 38. panta 1. punktā Komisijas Regulā (EK) Nr. 2342/1999 [4], kurā jaunākie grozījumi izdarīti ar Regulu (EK) Nr. 2088/2001 [5], jānosaka to dzīvnieku skaits, par kuriem piešķirtas nokaušanas piemaksas 2000. gadā.
(2) Regulas (EK) Nr. 2342/1999 III pielikumā noteikti nokaušanas piemaksas valsts maksimālie apjomi. Šie maksimālie apjomi nedrīkst ietekmēt to īpašo robežu ieviešanu, kas noteiktas ar Regulām (EK) Nr. 1452/2001, (EK) Nr. 1453/2001 un (EK) Nr. 1454/2001. Tāpēc Francijā, Portugālē un Spānijā šajos maksimālajos apjomos jāiekļauj pakārtotie maksimālie apjomi, kas pamatoti uz to piemaksu skaitu, kuras izmaksātas par izpētes gadu ražotājiem Aizjūras departamentos, Azoru salās un Madeirā, un Kanāriju salās, un ir paredzēti tikai minēto reģionu ražotājiem. Atlikušo dzīvnieku skaitu, par kuriem var saņemt piemaksu, nepārsniedzot īpašos ierobežojumus, kas ieviesti ar iepriekš minētajām regulām attiecībā uz nokaušanas piemaksu minētajos reģionos, pieskaita tiem, kuri norādīti Regulas (EK) Nr. 2342/1999 III pielikumā.
(3) Attiecīgās dalībvalstis ir darījušas Komisijai zināmu to dzīvnieku skaitu, par kuriem 2000. gadā nokaušanas piemaksu piešķīra Aizjūras departamentos (3727), Madeirā (1678), Azoru salās (10318) un Kanāriju salās (1696).
(4) Lai Regulas (EK) Nr. 1452/2001, (EK) Nr. 1453/2001 un (EK) Nr. 1454/2001 varētu piemērot nekavējoties, šai regulai jāstājas spēkā cik vien iespējams drīz.
(5) Lai nodrošinātu konsekvenci attiecībā uz Padomes Regulas (EK) Nr. 1254/1999 [6], kurā jaunākie grozījumi izdarīti ar Komisijas Regulu (EK) Nr. 2345/2001 [7], ieviesto 2002. gada piemaksu sistēmas piemērošanas laika posma sākumu, šī regula jāpiemēro no 2002. gada 1. janvāra.
(6) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2342/1999 III pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 30. janvārī

Labels: 17
6